開幕禮過後,各支隊伍都返到自己嘅比賽場區準備迎戰第一個遊戲 ! 第一個遊戲由Hilti贊助,各支參賽隊伍需要派出兩位隊員,以Hilti 電批喺大會預備嘅木板上面鑽上88粒螺絲 ~ 呢把Hilti SH6H A22充電式電鑽最高鑽速有成1600轉每分鐘,雖然佢轉速咁POWERFUL,但係就有貼心嘅專利防扭手設計(ATG系統),保護參賽者嘅雙手,免受傷害 ! 有咁好嘅架生幫手,呢項遊戲應該冇乜難度啦 !
比賽開始前當然唔少得裝修華作簡單講解啦 !
聽完講解、攞晒架生之後,比賽正式開始喇 !
今年裝修Challenge嘅參賽隊伍裡面有兩支係全女班上陣,有在場男士展現雄風,落手協助17Media女子組,威猛非常。
經過一輪龍爭虎鬥之後,呢項比賽嘅最後勝利者就係「象牙室內設計」喇 ! 佢哋可以得到Hilti 送出嘅豐富獎品,恭喜晒 ~